**สัญญาเลขที่ ......../๒๕๖5**

****

|  |
| --- |
| **สัญญารับทุนอุดหนุนการวิจัย** |

**ทุนอุดหนุนการวิจัยคณะครุศาสตร์ ประจำปีงบประมาณ ๒๕๖5**

**คณะครุศาสตร์ มหาวิทยาลัยราชภัฏบุรีรัมย์**

**.................................................**

สัญญาฉบับนี้ทำขึ้น ณ มหาวิทยาลัยราชภัฏบุรีรัมย์ เลขที่ ๔๓๙ ถนนจิระ ตำบลในเมือง อำเภอเมือง จังหวัดบุรีรัมย์ เมื่อวันที่ ๑๕ ธันวาคม ๒๕๖4 **ระหว่าง** คณบดีคณะครุศาสตร์

**โดย อาจารย์ ดร. พัชนี กุลฑานันท์ ตำแหน่งคณบดีคณะครุศาสตร์** ซึ่งต่อไปในสัญญานี้เรียกว่า “**ผู้ให้ทุน**” ฝ่ายหนึ่งกับ ................................................................  **สังกัดคณะครุศาสตร์ มหาวิทยาลัยราชภัฏบุรีรัมย์** ซึ่งต่อไปนี้ในสัญญานี้เรียกว่า “**ผู้รับทุน**” อีกฝ่ายหนึ่ง ทั้งสองฝ่ายตกลงกัน โดยมีข้อความดังต่อไปนี้

ข้อ ๑ ผู้ให้ทุนตกลงให้ทุนอุดหนุนโครงการวิจัยแก่ผู้รับทุน เพื่ออุดหนุนการทำวิจัยของผู้รับทุน ตาม **โครงการวิจัย เรื่อง** ..................................................................................................................................

.............................................................................................................................................................................. ในวงเงิน 12,000 บาท (หนึ่งหมื่นสองพันบาทถ้วน) โดยมีระยะเวลาดำเนินการ 6 เดือน นับตั้งแต่วันที่ ๑๕ ธันวาคม ๒๕๖4 ถึงวันที่ 15 มิถุนายน 2565

ข้อ ๒ ผู้ให้ทุนจะจ่ายเงินอุดหนุนการวิจัยตามสัญญาให้กับผู้รับทุนเป็นงวดๆ ตามกำหนดเวลา ดังนี้

๒.๑ งวดที่ ๑ ร้อยละ 6๐ เป็นเงิน **7,2๐๐ บาท (เจ็ดพันสองร้อยบาทถ้วน)** ภายหลัง

จากผู้รับทุนได้ทำสัญญาแล้ว

๒.๒ งวดที่ ๒ ร้อยละ 2๐ เป็นเงิน  **2,4๐๐ บาท (สองพันสี่ร้อยบาทถ้วน)** ภายหลัง

จากผู้รับทุนได้ส่งรายงานความก้าวหน้าโครงการวิจัยแก่คณะครุศาสตร์ ตามสัญญาแนบท้ายในรอบ 3 เดือน นับตั้งแต่วันที่ทำสัญญา

๒.๓ งวดที่ ๓ ร้อยละ ๒๐ เป็นเงิน  **2,4๐๐ บาท (สองพันสี่ร้อยบาทถ้วน)** เมื่อผู้รับทุนได้

ส่งรายงานฉบับสมบูรณ์ พร้อมทั้งรายละเอียด ดังต่อไปนี้

๒.๓.๑ รายงานวิจัยฉบับสมบูรณ์ จำนวน 2 เล่ม

๒.๓.๒ บทความวิจัย จำนวน ๑ ฉบับ

๒.๓.3 รายงานการเงินที่ได้รับตลอดทั้งโครงการ จำนวน ๑ เล่ม

๒.๓.๔ รายงานการนำไปใช้ประโยชน์พร้อมหลักฐาน จำนวน ๑ ชุด

๒.๓.๕ แผ่นบันทึกข้อมูลงานวิจัยทั้งหมด จำนวน ๑ แผ่น

2.3.6 สำเนาสัญญาทุนวิจัย จำนวน ๑ ชุด

2.3.7 สำเนาประกาศทุนวิจัย จำนวน 1 ชุด

2.3.8 ใบสำคัญรับเงิน จำนวน 1 ชุด

2.3.9 สำเนาบัตรประจำตัวประชาชน จำนวน 1 ชุด

ข้อ ๓ ผู้รับทุนจะต้องทำงานวิจัยตามโครงการนี้ ด้วยความวิริยะอุตสาหะและรับรองว่าจะไม่นำ งานตามโครงการวิจัยบางส่วนหรือทั้งหมดไปให้ผู้อื่นรับช่วง เว้นแต่จะได้รับความยินยอมจากผู้ให้ทุนเป็นหนังสือก่อน

ข้อ ๔ ผู้รับทุนจะต้องดำเนินงานตามโครงการในทันที นับตั้งแต่ลงนามในสัญญา ถ้าหากผู้รับทุนมิได้เริ่มดำเนินการภายใน ๓๐ (สามสิบ) วัน นับจากวันดังกล่าว ผู้ให้ทุนมีสิทธิ์บอกยกเลิกสัญญา

ผู้รับทุนต้องดำเนินงานตามวิธีการที่ได้เสนอไว้ในโครงการวิจัยให้ครบถ้วนสมบูรณ์ หากเกิดอุปสรรค ไม่สามารถดำเนินการวิจัยได้ ผู้รับทุนจะต้องแจ้งผู้ให้ทุนทราบเป็นหนังสือ ภายในกำหนด ๓๐ (สามสิบ) วัน

กรณีที่ไม่สามารถทำการวิจัยตามโครงการให้แล้วเสร็จภายในระยะเวลาที่กำหนดตามข้อ ๑ ผู้รับทุนต้องแจ้งเหตุผลให้ผู้ให้ทุนทราบเป็นหนังสือและขออนุมัติขยายเวลาก่อนวันสิ้นสุดสัญญาไม่น้อยกว่า ๑๕ (สิบห้า) วัน ทั้งนี้ผู้ให้ทุนทรงไว้ซึ่งสิทธิที่จะพิจารณาอนุมัติให้ขยายเวลาหรือไม่ก็ได้ โครงการที่ได้รับอนุมัติ ให้ขยายเวลาได้ จะถือเอาวันสุดท้ายของการขยายเวลาเป็นวันกำหนดส่งผลงานหากพ้นกำหนดส่งผลงานนั้น ให้ถือว่าผู้รับทุนส่งผลงานล่าช้า

ข้อ ๕ ผู้ให้ทุนตกลงที่จะให้มีการประเมินคุณภาพผลงานวิจัย เมื่องานวิจัยเสร็จสิ้นและผู้รับทุนจะปรับปรุงแก้ไขผลงานตามที่ผู้ให้ทุนร้องขอ

ข้อ ๖ ผู้รับทุนต้องนำส่งรายงานวิจัยฉบับสมบูรณ์พร้อมทั้งรายละเอียดตามข้อ ๒.๓.๑ –ข้อ ๒.๓.๕ ซึ่งมีรูปแบบและเนื้อหาตามที่สถาบันวิจัยและพัฒนากำหนดแก่ผู้ให้ทุนภายใน ๓๐ (สามสิบ) วัน นับตั้งแต่วันสิ้นสุดโครงการ

กรณีที่ผู้รับทุนไม่สามารถนำส่งรายงานการวิจัยฉบับสมบูรณ์ ผู้รับทุนยินยอมให้ผู้ให้ทุนระงับค่าใช้จ่ายในงวดที่ ๓ ที่ยังคงค้างอยู่และมีสิทธิบอกยกเลิกสัญญาได้

ข้อ ๗ สิทธิในทรัพย์สินทางปัญญาใดๆ ที่เกิดขึ้นจากโครงการวิจัยตามสัญญานี้ เป็นสิทธิของผู้ให้ทุน โดยให้ผู้ให้ทุนเป็นผู้ทำนิติกรรมใดๆ ที่เกี่ยวข้องกับประโยชน์ในผลการวิจัยแต่ผู้เดียว

ข้อ ๘ ผู้รับทุนจะต้องรับผิดและชดใช้ค่าเสียหายใดๆ อันเกิดขึ้นจากการละเมิดบทบัญญัติ

แห่งกฎหมายหรือละเมิดสิทธิใดๆในสิทธิบัตรหรือลิขสิทธิ์ของบุคคลที่สาม ซึ่งผู้รับทุนและผู้ที่ได้รับมอบหมายนำมาใช้ในการปฏิบัติงานตามสัญญานี้

ข้อ ๙ ในการเผยแพร่ข้อมูลข่าวสารเกี่ยวกับผลงานวิจัยในสื่อสิ่งพิมพ์ใดหรือสื่อใดในแต่ละครั้ง ผู้รับทุนจะต้องระบุข้อความว่า “ได้รับทุนอุดหนุนจากคณะครุศาสตร์ มหาวิทยาลัยราชภัฏบุรีรัมย์” และ ส่งสำเนาของเอกสารการเผยแพร่ข้อมูลข่าวสารดังกล่าวให้ผู้ให้ทุนจำนวน ๑ ชุด

ข้อ ๑๐ ผู้รับทุนจะต้องรับรองว่าโครงการวิจัยนี้ไม่ได้รับทุนวิจัยจากแหล่งทุนอื่นอยู่ก่อนและไม่นำโครงการวิจัยนี้ไปขอทุนจากแหล่งทุนอื่นเพิ่มเติมอีก

ข้อ ๑๑ ผู้รับทุนผิดสัญญาข้อหนึ่งข้อใดข้างต้น และมิได้ปฏิบัติงานด้วยความชำนาญหรือด้วยความ เอาใจใส่เพื่อให้เกิดผลงานตามที่คาดหมาย ผู้รับทุนยินยอมให้ผู้ให้ทุนบอกเลิกสัญญา ทั้งนี้ผู้รับทุน ต้องจัดทำรายงานการวิจัยและรายงานการใช้จ่ายเงินที่ได้ดำเนินการแล้วเสนอต่อผู้ให้ทุนภายใน ๓๐ (สามสิบ) วัน มิฉะนั้นจะต้องชดใช้เงินทุนในส่วนที่ได้รับไปทั้งหมด พร้อมดอกเบี้ยอัตรา ร้อยละ ๗.๕ ต่อปี ให้แก่ผู้ให้ทุน

ข้อ ๑๒ ข้อเสนอโครงการวิจัยซึ่งเป็นเอกสารแนบท้ายสัญญา ให้ถือว่าเป็นส่วนหนึ่งของสัญญานี้

สัญญานี้ทำขึ้น ๒ (สอง) ฉบับ มีข้อความถูกต้องตรงกัน คู่สัญญาได้อ่านและเข้าใจข้อความในสัญญาและเอกสารแนบท้ายสัญญานี้โดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน และต่างเก็บไว้ฝ่ายละหนึ่งฉบับ

ลงชื่อ...............................................................ผู้ให้ทุน

(อาจารย์ ดร. พัชนี กุลฑานันท์)

คณบดีคณะครุศาสตร์ มหาวิทยาลัยราชภัฏบุรีรัมย์

ลงชื่อ................................................................ผู้รับทุน

(...........................................................)

ลงชื่อ...............................................................พยาน

(อาจารย์ ดร.บรรพต วงศ์ทองเจริญ)

ลงชื่อ...............................................................พยาน

(อาจารย์กรรัช มากเจริญ)